Del port partia un canal cap al mar i desembocava a prop de l'avantport, denominat «quadrilàter de Falbe», del nom de l'arqueòleg danès del , que va ser el primer a estudiar-lo. L'avantport comunicava amb la muralla marítima del segle II aC. Un atent estudi va portar a qualificar aquest espai com un terraplè o «chôma». En connexió amb el text d'Apià, es pot reconèixer, sens dubte, en aquest terraplè, l'espai de maniobra, de descàrrega i de magatzematge que protegia l'entrada del pas dels vents dominants. Va ser potser en aquests llocs on va posar el peu l'exèrcit romà durant la Tercera Guerra Púnica, constituint el cap de pont des de la qual va partir l'assalt final.